text: Her er regeringens togplan
  27 september 2013 kl. 09.09
  Regeringen indledte fredag forhandlinger med Dansk Folkeparti og Enhedslisten om udmøntning af regeringens togplan til 28,5 milliarder kroner, der kommer fra harmonisering af beskatningen af olie- og gasindvinding i Nordsøen.
  Her er regeringens plan:
   
  Superlyntog med én times rejsetid mellem de største byer, København, Odense, Aarhus og Aalborg inkl. stop i Randers. Superlyntog, der kører på én time fraKøbenhavn til Odense og videre fra Odense til Esbjerg inkl. stop i Kolding efter ½ time.Superlyntog mellem København og Aarhus på to timer og 10 minutter med stop i Odense, Fredericia, Vejle og Horsens.Køreplanen vil blive opbygget, så mindst 25 byer vest for Storebælt har korrespondance til superlyntogene.
  Planen indebærer, at alle hovedstrækningerne elektrificeres.
  - Vi gennemfører den største forbedring for de danske togpassagerer siden åbningen af Storebæltsbroen i 1997. Den danske jernbane halter efter de lande, vi normalt sammenligner os med, og det skal vi have lavet om på, siger transportminister Pia Olsen Dyhr (SF).
  Transportministeriet forventer, at trafikken mellem byer med timedrift vil stige med 50 procent.
  